కాంగ్రెస్ వర్కింగ్ ప్రెసిడెంట్గా ప్రియాంక?వర్కింగ్ కమిటీ భేటీలో తన మనసులో మాటను బయటపెట్టిన సోనియామన్మోహన్ సహా సీనియర్ల మద్దతు.. వచ్చే ఎన్నికల్లో మెదక్ నుంచి పోటీ?న్యూఢిల్లీ, ఆగస్టు 14 (ఆంధ్రజ్యోతి): కాంగ్రెస్ పార్టీకి కొత్త ఆశా కిరణం రాబోతోంది. ఆ పార్టీ శ్రేణులు ఎన్నాళ్లుగానో వేచి చూస్తున్న తరుణం ఆసన్నమవుతోంది. అన్న స్థానంలోకి ప్రజాకర్షక ప్రియాంక వస్తోంది. కాంగ్రెస్ పార్టీ వర్కింగ్ ప్రెసిడెంట్గా ప్రియాంకా గాంధీని నియమించనున్నారు. ఈ మేరకు తన మనసులోని మాటను పార్టీ అధ్యక్షురాలు సోనియా గాంధీ సీనియర్ల వద్ద పంచుకున్నారు. ఆమె నిర్ణయాన్ని అందరూ ముక్త కంఠంతో సమర్థించారు. ప్రియాంక పార్టీ వర్కింగ్ ప్రెసిడెంట్ అయితే రాబోయే ఎన్నికల్లో పార్టీకి జవసత్వాలు వస్తాయని, తప్పకుండా అనూహ్య ఫలితాలు వచ్చే అవకాశముందన్నారు. అయితే, ప్రియాంక పట్టాభిషేక ముహూర్తంపై మాత్రం సోనియా స్పష్టత ఇవ్వలేదు. నిజానికి, ఈనెల 8న సోనియా నేతృత్వంలో కాంగ్రెస్ వర్కింగ్కమిటీ సమావేశం జరిగింది. క్విట్ ఇండియా ఉద్యమం జరిగి 75 ఏళ్లు అయిన నేపథ్యంలో దానిపై చర్చించింది. చివర్లో మన్మోహన్ సింగ్తోపాటు మరి కొంతమంది సీనియర్లు ఇష్టాగోష్ఠిగా మాట్లాడుతున్నప్పుడు, పార్టీ బాధ్యతలను ప్రియాంక చేపట్టాల్సిన అవసరాన్ని సోనియా ప్రస్తావించారు. 2019 ఎన్నికల్లో మోదీని ఎదుర్కొనేందుకు యువతరం ముందుకు రావాలని, ప్రియాంకకు వర్కింగ్ ప్రెసిడెంట్ పదవిఇస్తే బావుంటుందన్న అభిప్రాయం వ్యక్తం చేశారు. సోనియా మాటల్లోని ఆంతర్యాన్ని గ్రహించిన సీనియర్లంతా ఆమెకే ఓటేశారు. ‘‘మీరు ఏ నిర్ణయం తీసుకున్నా పార్టీ బాగు కోసమే తీసుకుంటారు. కాబట్టి మీ నిర్ణయాన్ని మేమంతా ఏకగ్రీవం గా ఆమోదిస్తాం’’ అని ముక్తకంఠంతో తెలిపారు. డిసెంబరు నాటికి కాంగ్రెస్ సంస్థాగత ఎన్నికలను పూర్తి చేసుకోవాల్సి ఉంది. ప్రస్తుతం ఆయా రాష్ర్టాల్లో పార్టీ సంస్థాగత ఎన్నికలు జరుగుతున్నాయి. అవన్నీ పూర్తయిన తర్వాత పార్టీ అధ్యక్ష పదవికి కూడా ఎన్నిక జరగాల్సి ఉంది. నిజానికి, పార్టీ అధ్యక్ష బాధ్యతలను రాహుల్కు అప్పగించి విశ్రాంతి తీసుకోవాలని సోనియా భావించా రు. కానీ, రాహుల్ నాయకత్వ లేమిపై పార్టీ సీనియర్లు విమర్శలుగుప్పిస్తున్న నేపథ్యంలో ఆయనకు జోడీగా ప్రియాంకను తేవాలని సోనియా నిర్ణయించారు. రాహుల్ని అధ్యక్షుడిని చేసి, ప్రియాంకను వర్కింగ్ ప్రెసిడెంట్ చేస్తే ఆమె కూడా దేశవ్యాప్తంగా ప్రచారం లో పాల్గొనే అవకాశాలున్నాయని భావిస్తున్నారు. ఇప్పటి వరకూ ప్రియాంక కేవలం సోనియా, రాహుల్ నియోజకవర్గాలైన రాయ్బరేలీ, అమేథీల్లోనే ప్రచారం చేశారు. ఇక దేశవ్యాప్తంగా ఎన్నికల ప్రచారానికి రం గంలోకి దింపితే మంచి ఫలితాలొస్తాయని సోనియాతోపాటు సీనియర్లు భావిస్తున్నారు.
congress varking presidentga priyaanka?varking commity bhetilo tana manasulo maatanu bayatapettina soniamannamohan sahaa seaniyarla maddatu.. vache ennikallo medak nunchi poty?newdhilly, aagastu 14 (aandhrajyoti): congress paarteeki kotta aashaa kiranam rabotondi. aa party shrenulu ennaallugaano vechi chustunna tarunam aasannamavutondi. anna sthaanamloki prajaakarshaka priyaanka vastondi. congress party varking presidentga prianka gaandheeni niyaminchanunnaaru. ee meraku tana manasuloni maatanu party adhyakshuraalu sonia gaandhi seaniyarla vadda panchukunnaaru. aame nirnayaanni andaruu mukta kanthamtho samarthinchaaru. priyaanka party varking president ayithe raboye ennikallo paarteeki javasatvaalu vastaayani, tappakunda anuhya phalitaalu vache avakaasamundannaaru. ayithe, priyaanka pattabhisheka muhuurtampai maatram sonia spashtata ivvaledu. nijaaniki, eenela 8na sonia netrutvamlo congress varkingkamiti samavesam jarigindi. kwit india udyamam jarigi 75 ellu ayina nepathyamlo daanipai charchinchindi. chivarlo manmohan singtopaatu mari kontamandi seenierlu ishtaagoshtigaa matladutunnappudu, party baadhyatalanu priyaanka chepattalsina avasaraanni sonia prastaavinchaaru. 2019 ennikallo modeeni edurkonenduku yuvataram munduku ravalani, priyaankaku varking president padaviiste bavuntundanna abhiprayam vyaktam chesaru. sonia maatalloni aantaryaanni grahinchina seeniyarlantaa aameke otesaaru. ‘‘meeru e nirnayam teesukunna party baagu kosame teesukuntaaru. kabatti mee nirnayaanni memanta ekagreevam gaa aamodistam’’ ani muktakantamto telipaaru. disembaru naatiki congress samsthaagata ennikalanu puurti chesukovalsi undi. prastutam aayaa rashrtallo party samsthaagata ennikalu jarugutunnaayi. avannee puurtayina tarvaata party adhyaksha padaviki kuudaa ennika jaragalsi undi. nijaaniki, party adhyaksha baadhyatalanu rahulku appaginchi vishraanti teesukovaalani sonia bhavincha ru. cony, rahul nayakatva lemipai party seenierlu vimarsaluguppistuna nepathyamlo aayanaku jodiigaa priyaankanu tevalani sonia nirnayinchaaru. rahulni adhyakshudini chesi, priyaankanu varking president cheste aame kuudaa desavyaaptamgaa prachaaram loo palgone avakaasaalunnaayani bhaavistunnaaru. ippati varakuu priyaanka kevalam sonia, rahul niyojakavargaalaina raybareli, ametheellone prachaaram chesaru. ika desavyaaptamgaa ennikala prachaaraaniki ram gamloki dimpite manchi phalitaalostaayani soniyatopatu seenierlu bhaavistunnaaru.